
**

REPUBLIKA HRVATSKA

VRHOVNI SUD REPUBLIKE HRVATSKE

Ured predsjednika

Broj: Su-VII-24/2024-13

Zagreb, 17. rujna 2024.

Na temelju članka 19. Pravilnika o provođenju postupka jednostavne nabave u Vrhovnom sudu Republike Hrvatske broj Su-VII-44/2022-1 od 1. veljače 2023., u postupku jednostavne nabave usluge sistematskog pregleda zaposlenika, Ev. br. 9/2024, predsjednik Vrhovnog suda Republike Hrvatske donosi

O D L U K U

U postupku jednostavne nabave usluge za predmet nabave: Sistematski pregled zaposlenika Vrhovnog suda Republike Hrvatske iznad 50 godina starosti i novozaposlenih službenika i namještenika, Ev. br. 9/2024 za naručitelja - Vrhovni sud Republike Hrvatske odabire se ponuda ponuditelja: Dom zdravlja MUP-a RH, Zagreb, Šarengradska 3, OIB: 10561585601, s kojim će se sklopiti ugovor o nabavi.

O b r a z l o ž e nj e

1. Vrhovni sud Republike Hrvatske, kao naručitelj, proveo je postupak jednostavne nabave za predmet nabave usluge: Sistematski pregled zaposlenika, Ev. br. 9/2024, procijenjene vrijednosti nabave: 11.840,00 EUR bez PDV-a, na temelju odredbi Pravilnika o provođenju postupka jednostavne nabave u Vrhovnom sudu Republike Hrvatske broj Su-VII-44/2022-1 od 1. veljače 2023.

2. Naručitelj je izradio dokumentaciju o nabavi i pozvao tri gospodarska subjekata (iz mreže javne zdravstvene službe) na dostavu ponude na temelju pripremljene dokumentacije te javno objavio poziv za dostavu ponuda na mrežnoj stranici naručitelja.

2.1. U otvorenom roku za dostavu ponuda koji je trajao do 12. rujna 2024. do 15,00 sati ponude su dostavila dva gospodarski subjekta i to:

1. Dom zdravlja MUP-a RH, Zagreb, Šarengradska 3

2. Poliklinika Medikol, Zagreb, Voćarska cesta 106

što je zabilježeno u Upisniku ponuda broj Su-VII-24/2024-8 i Zapisniku o otvaranju ponuda broj Su-VII-24/2024-11 od 12. rujna 2024., te u Zapisniku o pregledu i ocjeni ponuda broj Su-VII-24/2024-12 od 13. rujna 2024.

3. U postupku otvaranja, pregleda i ocjene ponude ponuditelja, od 12. i 13. rujna 2024., predstavnici naručitelja su izvršili pregled i ocjenu ponude te provjeru uvjeta osnova isključenja i uvjeta sposobnosti za ponuditelja što su konstatirali u Zapisniku o pregledu i ocjeni ponude.

4. Kriterij odabira ponuda je valjana ponuda (prihvatljiva, prikladna i pravilna) koja je najpovoljnija s najnižom cijenom, sukladno točki 9. Dokumentacije o nabavi, Ev. br. 9/2024, br. Su-VII-24/2024.

5. Za ponuditelja Dom zdravlja MUP-a RH, utvrđeno je da je ponuda valjana jer je ponuda ispunila sve zahtjeve za kvalitativni odabir i u pogledu opisa predmeta nabave i tehničkih specifikacija predmeta nabave traženim u Dokumentaciji o nabavi Ev. br. 9/2024.

5.1. Cijena odabrane ponude iznosi 11.840,00 EUR, odnosno cijena ponude sa porezom na dodanu vrijednost iznosi 11.840,00 EUR. Cijena odabrane ponude je u skladu s procijenjenom vrijednosti nabave.

5.2. Sukladno Kolektivnom ugovoru za državne službenike i namještenike članak 54. st.1. ("Narodne novine" br. 56/22., 127/22., 58/23., 128/23., 29/24.- dalje: KU) sistematski pregled će se obavljati u zdravstvenim ustanovama iz mreže javne zdravstvene službe, a u slučaju nemogućnosti organiziranja sistematskih pregleda u zdravstvenim ustanovama iz mreže javne zdravstvene službe, poslodavac će organizirati sistematski pregled i u zdravstvenim ustanovama izvan mreže javne zdravstvene službe, članak 54. st.2. KU.

5.3. Budući da je cijena obje pristigle ponude ista, odnosno ponuda ponuditelja Dom zdravlja MUP-a RH i Poliklinike Medikol, odabire se ponuda ponuditelja Dom zdravlja MUP-a RH budući da je Dom zdravlja MUP-a RH zdravstvena ustanova iz mreže javne zdravstvene službe.

6. Na temelju odredbe članka 22. Pravilnika o provođenju postupka jednostavne nabave u Vrhovnom sudu Republike Hrvatske broj Su-VII-44/2022-1 od 1. veljače 2023. protiv ove odluke ponuditelji nemaju pravo na pravni lijek.

7. Odluka o odabiru proizvodi pravne učinke od dostave iste svim sudionicima predmetnog postupka nabave.

P r e d s j e d n i k

mr. sc. Radovan Dobronić

Dostaviti Odluku odabranom ponuditelju iz izreke ove Odluke te svim gospodarskim subjektima koji su dostavili ponude, elektroničkim putem, s potvrdom o primitku:

1. Dom zdravlja MUP-a RH, Zagreb, Šarengradska 3, e-pošta: [ravnateljstvo@dzmup.hr](mailto:ravnateljstvo@dzmup.hr)

2. Medikol, Zagreb, Voćarska cesta 106, e-pošta: [uprava@medikol.hr](mailto:uprava@medikol.hr)

3. objava na [www.vsrh.hr](http://www.vsrh.hr/nabava2021) – nabava 2024.

4. za spis, ovdje